এডভোকেট নির্মল ভট্টাচার্য্য রিংকু আজ মহাষষ্ঠী। মাতৃশক্তির উদ্বোধনের মহামঙ্গল মুহূর্ত। তাই এই মুহূর্তে প্রশ্ন জাগে, কে এই মাতৃশক্তি? বিশ্বের সব বস্তু ও প্র্রাণীতে যিনি চেতনশক্তি রূপে বিদ্যমান, যিনি সৃষ্টি-স্থিতি-প্রলয়স্বরূপ, যিনি কখনও প্রসুপ্ত, কখনও জাগ্রত, কখনও প্রচ্ছন্ন, কখনও প্রকট, তিনি কে? তিনি আর কেউ নন, তিনি আদ্যাশক্তি মহামায়া। তিনি জগজ্জননী, তিনি দূর্গতিহারিণী দূর্গা। জগৎ যখন মহাপ্রলয়ে নিমজ্জিত হয়, বিশ্বের যাবতীয় কর্মপ্রবৃত্তি যখন স্তব্ধ ও স্থিমিত হয়ে পড়ে, তখন মহামায়া যোগনিদ্রায় অবস্থিতা অবস্থা থেকে জাগ্রত হন। শরৎ ঋতুতে জাগ্রত হয় বিশ্ব প্রকৃতির সুপ্তশক্তি। গ্রীস্মের খরতাপে শুল্ক-বিশুদ্ধ প্রকৃতির মধ্যে মাতৃ বাৎসল্যের পূণ্য মন্দাকিনী প্রবাহ যখন ম্লান হয়ে যায়, তখনই মাতৃস্নেœহের অমৃত পরশের অভাব অনুভূত হয়, আসে বর্ষাঋতু। বিশ্ব প্রকৃতির নীরস উদার শুল্কতা তখন দূর হয়ে ...